Saad
Saad on ajutine kooniline heinakuhi, mis tehakse loodusliku heina käsitsi koristamisel. Saad on umbes inimesekõrgune ja sisetoestuseta kuhi, mille maht oli kolmandikust kuni ühe koormani. Saadu pandi kuivatatud hein, mis laoti saohagudele või mille alla lükati hiljem teibad, et hobusega lohistada saad küüni juurde.. Lõunaeesti murdes nimetati saadu ruga, Saaremaal labu, Hiiumaal kokk.